П Р О Т О К О Л

№46

от извънредно заседание на Общински съвет Иваново, област Русе
проведено на 17.09.2026 г. в заседателната зала на община Иваново, област Русе

На 17.09.2026 г. от 11,00 часа Общинския съвет при Община Иваново, област Русе проведе извънредно заседание.
На заседанието присъстваха 12 общински съветника при общ брой 13.
Отсъства: г-жа Ивалинка Цанкова

В работата на Общинския съвет взеха участие:
Г-н Георги Миланов – Кмет на Община Иваново

Председателят на Общински съвет г-н Драшков обяви, че има необходимия кворум и на основание чл.27, ал.2 от Закона за местното самоуправление и местната администрация и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2023-2027 година), откри заседанието.

										КВОРУМ: 12

Г-н Мариян Драшков – Уважаеми общински съветници, уважаеми             г-н Миланов,  уважаеми кметове, кметски наместници и служители в администрацията, като извънредна сесия дневния ред е само с една точка – приемане на Бюджет на Община Иваново за 2026 г. Който е съгласен с така предложения дневен ред, моля да гласува!

ГЛАСУВА СЕ:								
							“за” – 12 гласа; “против” – няма; “въздържали се” – няма
	Заседанието премина при следния

Д Н Е В Е Н  Р Е Д

1. Приемане на Бюджет на Община Иваново за 2026 г.
			Вносител: Георги Миланов – Кмет на Община Иваново
			Докладна записка вх. № 319/ 28.08.2026 г.
			Уведомление вх.№ 329/ 09.09.2026 г.




ПО ПЪРВА ТОЧКА:

Г-н Мариян Драшков – Докладна записка №319 относно Приемане на Бюджет на Община Иваново за 2026 г. и Уведомление към нея вх.№ 329 за направени корекции в Приложение №2 – „Справка за разпределението на средствата от преходния остатък от 2025 г.“. Проектът на бюджет на Община Иваново е преминал през цялата процедура по приемането му, имаше публично обсъждане, предложения за изменение не са постъпвали в срока. Разгледан бе и на комисиите, остана само да бъде гласуван от Общински съвет. Давам думата на г-н Пеков за становище на първа комисия?
Г-н Никола Пеков – Както спомена и г-н Драшков, проектът е разглеждан на комисиите доста старателно. Все пак това е проект, който подлежи на евентуално коригиране, защото бюджета е бил винаги една отворена книга. Важно е, че е направен балансиран, спазени са финансовите закони на държавата. Имаме завишение на самия ръст на бюджета спрямо   2025 г. Тук трябва да кажем, че 5 месеца преди да приемем следващия бюджет, с тези постоянни неразбории горе в парламента, сега правим бюджет след който след 4 месеца трябва да мислим за друг. Смятам, че така както е предложено решението може да бъде прието. Спазени са нормативните документи, а това е най-важното. Това исках да кажа, ако колегите имат нещо да добавят.
Г-н Мариян Драшков – Благодаря. Давам думата за становище на втора комисия?
Г-н Николай Градев – Втора комисия подкрепя внесения проект за бюджет. Вижда се, че има пера в които има завишение спрямо миналата година. Има и пера, в които има известно намаление. Най-важното е, ние като общински съветници с каквото можем да помагаме, в оставащите месеци до края на годината, дано и времето бъде с нас, за да може да бъде изпълнена капиталовата програма. Като цяло втора комисия подкрепя проекта за бюджет.
Г-н Мариян Драшков – Благодаря. Давам думата за становище на трета комисия?
Г-н Димчо Киряков – Общината и друг път е работила при форсмажорни обстоятелства, останалите 3-4 месеца трябва да се изкарат, положително становище.
Г-н Мариян Драшков – В този бюджет има и бюджети на кметствата, моля да кажаете дали сте съгласни.
Г-н Николай Караиванов – Съгласен съм.
Г-жа София Великова – Съгласна съм.
Г-н Лазар Копанков – Съгласен съм.
Г-н Антон Костадинов – Съгласен съм.
Г-жа Татяна Тодорова – Съгласна съм.
Г-н Михаил Маринов – Съгласен съм.
Г-н Мариян Драшков - Имате думата за изказвания... Няма. Преминаваме към поименно гласуване.

ГЛАСУВА СЕ:
	№
	Име, презиме, фамилия
	Гласувал

	1.
	Айгюле ****** Мехмедова
	за

	2.
	Айсел ******* Палова
	за

	3.
	Борис ******** Йорданов
	за

	4.
	Георги ******** Бодуров
	за

	5.
	Димчо ******* Киряков
	за

	6.
	Ивайло ******* Христов
	за

	7.
	Ивалинка ******** Цанкова
	-

	8.
	Калоян ******* Кънев
	за

	9.
	Мариян ******** Драшков
	за

	10.
	Никола ***** Пеков
	за

	11.
	Николай ********** Градев
	за

	12.
	Росица ********* Кирова
	за

	13.
	Теодор ****** Тодоров
	за


“за” – 12 гласа; “против” – няма; “въздържали се” – няма
Общинския съвет прие

Р Е Ш Е Н И Е

№494

На основание чл. 52, ал. 1 и чл. 21, ал. 1, т.6 и т. 8, във връзка с чл. 27, ал. 4 и ал. 5 от Закона за местното самоуправление и местната администрация и чл. 84, ал. 4 от Закона за публичните финанси, във връзка с разпоредбите на ЗДБРБ за 2026 г. (обн. в ДВ, бр. 69 от 31.07.2026 г.) и Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на общинския бюджет на Община Иваново, Общински съвет Иваново РЕШИ:

1. Приема бюджета на Община Иваново за 2026 година, както следва:
1.1. По приходите в размер на 10 459 424 евро, съгласно Приложение № 1, в т.ч.:
1.1.1. Приходи за делегирани от държавата дейности в размер на 4 407 783 евро в т.ч.: 
1.1.1.1. Обща субсидия за делегирани от държавата дейности в размер на сумата от 2 996 663 евро.
1.1.1.2. Собствени приходи на звената на делегиран бюджет в размер на 68 288 евро:
ОУ "Н. Й. Вапцаров" с. Иваново – 5 358 евро;
ОУ "Васил Левски" с. Тръстеник – 39 372 евро;
ОУ "Христо Ботев" с. Щръклево – 23 558 евро;
1.1.1.3. Операции с финансови активи  в размер на 1 342 832 евро ., в т. ч. преходен остатък от 2025 г. в размер на 1 367 441 евро, от които 24 609 евро налични средства от оперативни програми в бюджетните сметки на училищата и детската градина съгласно Приложение № 2.
1.1.2. Приходи за местни дейности и дофинансиране на държавни дейности в размер на 6 051 641 евро, съгласно Приложение №1, в т.ч.:
1.1.2.1. Данъчни приходи в размер на 478 400 евро;
1.1.2.2. Неданъчни приходи в размер на 1 170 989 евро;
1.1.2.3. Трансфери за местни дейности от РБ  в размер на 1 620 200 евро, в т.ч.:
1.1.2.3.1. Обща изравнителна субсидия в размер на 726 100 евро;
1.1.2.3.2. Трансфер за зимно поддържане и снегопочистване в размер на сумата от 135 300 евро;
1.1.2.3.3. Целева субсидия за капиталови разходи в местни дейности в размер на 837 200 евро;
	1.1.2.3.4. Трансфери за други целеви разходи за  местни дейности в размер на 56 900 евро;
1.1.2.3.5.  Трансфери между бюджетни и извънбюджетни сметки – 21 845 евро;
	1.1.2.4. Операции с финансови активи 2 803 897 евро.
1.2. По разходите в размер на 10 459 424 евро, разпределени по функции, дейности и параграфи, съгласно Приложение № 3:
1.2.1. За делегирани от държавата дейности - в размер на 4 407 783 евро;
1.2.2. За допълнително финансиране със средства от собствените приходи на делегираните от държавата дейности в размер на 719 638 евро;
1.2.3. За местни дейности в размер на 5 332 003 евро, в т.ч. резерв за непредвидени и/или неотложни разходи в размер на  440 466 евро.
1.3. Утвърждава бюджетно салдо по общинския бюджет, изчислено на касова основа, в размер на  - 4 171 338 евро.
1.4. Утвърждава разпределението на средствата от преходен остатък по делегирани и местни дейности, съгласно Приложение № 2.
2. Приема програма за капиталовите разходи за 2026 г. в размер на 4 059 594 евро, съгласно Приложение  № 4, като:
  2.1. Одобрява разпределението на целевата субсидия за капиталови разходи в размер на 837 200 евро, съгласно Приложение № 4;
  2.2. Приема разчет на капиталовите разходи, финансирани с приходи от постъпления от  продажба на общински нефинансови  активи  и собствени средства,  в  размер на 327 010 евро, съгласно Приложение № 4.
3. Утвърждава разходите за заплати през 2026 г., без звената от функция  „Образование“, които прилагат системата на делегирани бюджети и определя:
 3.1. Числеността на персонала за делегираната от държавата дейност „Общинска администрация“, съгласно Приложение № 5;
 3.2. Разпределението на плановите разходи за заплати за 2026 г., съгласно Приложение № 5.
4. Утвърждава разчет за целеви разходи и субсидии, както следва за:
4.1. Членски внос – 12 500 евро; 
4.2. Обезщетения и помощи по решение на Общински съвет  - 32 000 евро, в т.ч. за финансова подкрепа на храм „Свето Богоявление“ с. Пиргово – 15 000 евро. 
4.3.  Субсидии за: 
4.3.1. читалища – 269 760 евро, - средства по стандарти в делегираните от държавата дейности за 24 бр. субсидирана численост и 18 000 евро дофинансиране на читалищата;
4.3.2. спортни клубове – 21 500 евро, в т.ч.: 
	- Сдружение Общински спортен клуб „Ломеец“ – 1 500 евро;
	- Футболен клуб „Атлетик“ – 10 000 евро;
	- Футболен клуб – с. Пиргово – 10 000 евро;
4.4. Упълномощава кмета на Общината да определи и договори допълнителни условия по предоставянето и отчитането на целевите средства по т. 4.1.- 4.3.
5. Приема следните лимити за разходи:
5.1 СБКО в размер на 3% от средства за работна заплата на заетите по трудови правоотношения.
5.2. Разходи за представителни цели на Кмета на Община Иваново в размер на 3% от общия годишен размер на разходите за издръжка за дейност „Общинска администрация“.
5.3 Разходи за представителни цели на Председателя на ОбС, в размер на 1,5% от общия годишен размер на разходите за издръжка за дейност „Общинска администрация“.
5.4. Утвърждава показателите по чл. 45, ал. 1, т. 2 от ЗПФ за кметствата и населените места с кметски наместници съгл. Приложение № 3;
5.4.1. Разходи за осъществяване функциите на органи на изпълнителната власт на територията на съответното кметство или населено място, съгласно Приложение №3;
5.4.2. Разходи за изпълнение на дейности от местно значение за кметствата, които се финансират с 30% от приходите от продажба или отдаване под наем на имотите, предоставени за управление на кметовете на кметства по ЗОС.
6. Утвърждава списък на длъжностите и на лицата, които имат право на транспортни разходи за пътуване от местоживеенето до местоработата и обратно, съгласно Приложение № 6. 
7. Одобрява индикативен годишен разчет за сметките за средства от Европейския съюз в размер 1 862 822 евро, съгласно Приложение № 7.
8. Определя разпоредителите с бюджет от по-ниска степен по бюджета на Община Иваново, съгласно Приложение № 8.
9. Определя максимален размер на дълга, както следва:
9.1. Максимален размер на новия общински дълг за 2026 година, в размер до 15% от средногодишния размер на собствените приходи и общата изравнителна субсидия за последните 3 г., на база на данни от годишните отчети да изпълнение на бюджета на Общината;
9.2. Общинските гаранции, които може да бъдат издадени през 2026 година, в размер до 5% от общата сума на приходите и общата изравнителна субсидия по последния годишен отчет за изпълнение на бюджета;
9.3. Максимален размер на общинския дълг и общинските гаранции към края на 2026 г. в размер до 15% от средногодишния размер на собствените приходи и общата изравнителна субсидия за последните 3 г., на база на данни от годишните отчети да изпълнение за бюджета на Общината.
10. Определя максимален размер на новите задължения за разходи, които могат да бъдат поети през 2026 година по бюджета на Общината, като наличните към края на годината задължения не могат да надвишават 15% от средногодишния размер на отчетените разходи за последните четири години, като ограничението не се прилага за задължения за разходи, финансирани за сметка на помощи и дарения.
11. Определя максимален размер на ангажиментите за разходи, които могат да бъдат поети през 2026 година по бюджета на Общината, като наличните към края на годината задължения не могат да надвишават 50% от средногодишния размер на отчетените разходи за последните четири години, като ограничението не се прилага за задължения за разходи, финансирани за сметка на помощи и дарения.
12. Определя размера на просрочените вземания, които се предвижда да бъдат събрани през 2026 година, в размер на 35 054 евро. 
13. Оправомощава кмета на Общината да извършва компенсирани промени:
13.1 В частта за делегираните от държавата дейности — между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност;
13.2. В частта за местните дейности — между утвърдените разходи в рамките на една дейност или от една дейност в друга, без да изменя общия размер на разходите;
13.3. В разходната част на бюджета за сметка на резерва за непредвидени и/или
неотложни разходи.
14. Възлага на кмета:
14.1. Да определи бюджетите на  разпоредителите с бюджет от по-ниска степен;
14.2. Да утвърди бюджетите на  разпоредителите с бюджет от по-ниска степен;
14.3. Да организира разпределението на бюджета по тримесечия и да утвърди разпределението;
14.4. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи;
14.5. Да включва информацията по чл. 125, ал. 4 от ЗПФ в тримесечните отчети и обяснителните записки към тях;
14.6. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на Министерство на финансите.
15. Възлага на второстепенните разпоредители с бюджет, да проведат необходимите процедури по Закона за обществените поръчки, за изпълнение на капиталовите разходи по утвърдените им бюджети.
16. Упълномощава кмета:
16.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по международни, национални и други програми и от други източници за реализиране на годишните цели на общината и за изпълнение на общинския план за развитие;
16.2. Да кандидатства за средства от централния бюджет и други източници за финансиране на плащанията и за съфинансиране на общински програми и проекти.
17. Одобрява актуализирана бюджетна прогноза за местни дейности с показатели за 2026 г. и прогнозни показатели за периода 2027 г. – 2028 г., съгласно Приложение №9.
18. Приема за сведение Протокола от публичното обсъждане на бюджета, съгласно Приложение № 10.

Поради изчерпване на дневния ред заседанието бе закрито.
Настоящият протокол е съставен в четири еднообразни екземпляра и съдържа 87(осемдесет и седем) листа и 7 (седем) листа материали, внесени за разглеждане и разгледани в заседанието.

